Le fa go ntse jalo, batho bao ba ba nang le tsholofelo e ne e se setlhopha fela sa bagwebi ba ba gagamaletseng madi. E ne e le Ba-Puritan ba ba matlhagatlhaga ba ba neng ba tshaba pogiso ya bodumedi. * Mokgele wa bone wa mmatota e ne e le go itshimololela setšhaba se se tshelang go ya ka melao ya Modimo se mo go sone bone le ditlogolwana tsa bone ba neng ba ka atlega mo dikhumong mme ba sa tlole melao ya Baebele. Fela fa ba sena go goroga kwa Salem, kwa Massachusetts, ba ne ba ikabela setsha se sennye sa naga fa lotshitshing. Ba ne ba bitsa legae leo la bone le lesha ba re ke Boston. ▪ DI BOLOKA METSI. Dithaba ke tsone motswedi wa metsi a a mo dinokeng tse dikgolo le a a mo mabolokelong a mantsi a metsi. Metsi a le mantsi a Noka e kgolo ya Colorado le Rio Grande kwa Amerika Bokone, a tswa mo dithabeng tse di bidiwang Rocky Mountains. Mo e ka nnang halofo ya baagi mo lefatsheng e nna kwa borwa le kwa botlhaba jwa Asia. Mme bontsi jwa batho bano ba thusiwa ke pula e e nang mo dithabeng tse dikgolo tsa Himalaya, Karakoram, Pamirs le Tibet.